rejauldu/bengali-wikipedia huggingface dataset:
আবদুস সাত্তার মন্ডল একজন বাংলাদেশী রাজনীতিবিদ ও সাবেক সংসদ সদস্য। তিনি ২য় ও ৬ষ্ঠ জাতীয় সংসদের নির্বাচিত সংসদ সদস্য ছিলেন।  মণ্ডল ১৯৭৯ সালে অনুষ্ঠিত ২য় জাতীয় সংসদ নির্বাচনে রাজশাহী-১৩ থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়েছিলেন।  তিনি ১৯৯১ সালে অনুষ্ঠিত জাতীয় সংসদ নির্বাচনে বিএনপির প্রার্থী হিসেবে অংশগ্রহণ করেন কিন্তু আওয়ামী লীগ ও মুসলিম লীগের নিকট পরাজিত হন, সংসদ সদস্য নির্বাচিত হয়েছিলেন তাজুল ইসলাম মোহাম্মদ ফারুক এবং তিনি ৩য় স্থান অর্জন করেছিলেন। ১৯৯৬ সালের ৬ষ্ঠ জাতীয় সংসদ নির্বাচনে তিনি আবারও সংসদ সদস্য নির্বাচিত হন, সেখানে আওয়ামী লীগ নির্বাচন বয়কট করেছিল।  মন্ডলের ভাই অধ্যক্ষ নজরুল ইসলাম এক‌ই আসনে ২০০৮ সালে বিএনপির প্রার্থী হিসেবে প্রতিদ্বন্দ্বিতা করে পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:রাজশাহী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:১৯৪৫-এ জন্ম
thumb|পালওয়াল রেলওয়ে স্টেশন হাথিন () ভারতের হরিয়ানা রাজ্যের ফরিদাবাদ জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে হাথিন শহরের জনসংখ্যা হল ১০,৯১৩ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে হাথিন এর সাক্ষরতার হার কম।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
মোবারক হোসেন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  মোবারক হোসেনের জন্ম নরসিংদী জেলার রায়পুরা উপজেলার আমিরগঞ্জ ইউনিয়নের দক্ষিণ মির্জানগর পূর্বপাড়া গ্রামে। তার বাবার নাম হুসাইন আলী কারি এবং মায়ের নাম আরেফা খাতুন। তার স্ত্রীর নাম বেগম নূরজাহান। তাদের এক ছেলে দুই মেয়ে।   কর্মজীবন  মোবারক হোসেন পাকিস্তান সেনাবাহিনীতে চাকরি করতেন। ১৯৭০ সালে পাকিস্তানের (তখন পশ্চিম পাকিস্তান) পেশোয়ারে সিনিয়র ওয়ারেন্ট অফিসার হিসেবে কর্মরত ছিলেন। ডিসেম্বরে তিন মাসের ছুটি নিয়ে বাড়িতে আসেন। এ সময় পাকিস্তানের জাতীয় ও প্রাদেশিক নির্বাচন অনুষ্ঠিত হয়। এরপর দেশের রাজনৈতিক পরিস্থিতি ক্রমে অবনতি হলে নির্ধারিত ছুটি শেষ হওয়ার পরও তিনি আর পাকিস্তানে যাননি। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৩ নম্বর সেক্টরে।    মুক্তিযুদ্ধে ভূমিকা  ১৯৭১ সালের নভেম্বর মাসের শেষ দিকে মুক্তিবাহিনীর ৩ নম্বর সেক্টরের মুক্তিযোদ্ধারা প্রস্তুত হতে থাকলেন চূড়ান্ত যুদ্ধের জন্য। একটি দলে আছেন মোবারক হোসেন। ৩০ নভেম্বরের মধ্যে তাদের সব ধরনের প্রস্তুতি সম্পন্ন হলো। সেদিন রাতেই তারা অবস্থান নিলেন আগরতলা বিমানবন্দরের উত্তরে। অদূরে ছিলো আখাউড়া। সেখানে মুক্তিযোদ্ধারা বিভিন্ন দিক থেকে আক্রমণ চালাবেন। আক্রমণের নির্ধারিত সময় ১ ডিসেম্বর মধ্যরাত। আখাউড়া ও সংলগ্ন বিভিন্ন স্থানে আছে পাকিস্তানি সেনাবাহিনীর প্রতিরক্ষা। সামরিক দিক থেকে গুরুত্বপূর্ণ হওয়ায় পাকিস্তান সেনাবাহিনী আখাউড়াকে দুর্ভেদ্য দুর্গে পরিণত করেছে। মোবারক হোসেনের দলের অধিনায়ক মোহাম্মদ আবদুল মতিন (বীর প্রতীক)। তার অধীনে আছে আরও একটি দল। ৩০ নভেম্বর সকালে তিনি জরুরি খবর পেয়ে চলে গেলেন সিংগারবিলের মুক্তিযোদ্ধা অবস্থানে। সেদিন বা পরদিনও তিনি ফিরে এলেন না। আক্রমণের নতুন পরিকল্পনার কারণে তাকে সেখানে থেকে যেতে হয়। ওখানে যুদ্ধে নেতৃত্ব প্রদানের দায়িত্ব পড়ে তার ওপর। এ খবর মোবারক হোসেনরা পাননি। ক্রমে আক্রমণের সময় ঘনিয়ে এল। মোবারক হোসেন তার অধিনায়কের জন্য রাত ১০টা পর্যন্ত অপেক্ষা করলেন। শেষে নিজেই দায়িত্ব নিয়ে তার কাছে থাকা ভেরি লাইট পিস্তল দিয়ে নির্ধারিত সময় সংকেত দিলেন। সংকেত পেয়ে মুক্তিযোদ্ধারা সামনে রওনা হলেন। এদিকে আগেই নির্ধারিত ছিল আক্রমণ শুরু করার আগে ভারতীয় গোলন্দাজ দল দূরপাল্লার গোলাবর্ষণ করে মুক্তিযোদ্ধাদের সহায়তা করবে। ১১টা ৪৫ মিনিটে গোলাবর্ষণ শুরু হলো। এর সহায়তায় তারা দ্রুত এগিয়ে যেতে থাকলেন। পাকিস্তানি বাহিনীও পাল্টা গোলাবর্ষণ শুরু করল। এর তীব্রতা এমন যে অনেক দূরেও মোবারক হোসেনদের পায়ের নিচের মাটি কেঁপে উঠল। নির্ধারিত সময় ভারত থেকে পূর্বপরিকল্পনা অনুসারে গোলাবর্ষণ বন্ধ হয়ে গেল। এরপর দুই পক্ষে শুরু হয়ে গেল রাইফেল, মেশিনগান ও অন্যান্য অস্ত্রের অবিরাম গোলাগুলি। ঘণ্টা খানেক যুদ্ধ চলল। এর মধ্যে গুলিবিদ্ধ হয়ে শহীদ ও গুরুতর আহত হলেন কয়েকজন মুক্তিযোদ্ধা। মোবারক হোসেন বিচলিত না হয়ে সামনে এগোতে থাকেন। তাকে দেখে তার সহযোদ্ধারাও অনুপ্রাণিত হলো। বীরত্বের সঙ্গে তারা যুদ্ধ করতে থাকলেন। গোলাগুলির একপর্যায়ে হঠাৎ তার বাঁ পায়ের গোড়ালিতে গুলি লাগে। আহত হন তিনি। পরে এক সহযোদ্ধার সহযোগিতায় প্রাথমিক চিকিৎসা নিয়ে পুনরায় যুদ্ধে ঝাঁপিয়ে পড়েন। এই যুদ্ধে মোবারক হোসেন অসাধারণ বীরত্ব প্রদর্শন করেন।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:নরসিংদী জেলার ব্যক্তি
.potobhumi { 	background-color: #f6f6f6; }  .potobhumi2 { 	background-color: #e8f1ff; }  @media screen { 	html.skin-theme-clientpref-night .potobhumi { 		background-color: #202122; 	}	 }  @media (prefers-color-scheme: dark) { 	html.skin-theme-clientpref-os .potobhumi { 		background-color: #202122; 	} }  @media screen { 	html.skin-theme-clientpref-night .potobhumi2 { 		background-color: #153d31; 	}	 }  @media (prefers-color-scheme: dark) { 	html.skin-theme-clientpref-os .potobhumi2 { 		background-color: #153d31; 	} }
বাংলাদেশ অলিম্পিক সংস্থা (এছাড়াও সংক্ষেপে আইওসি কোড বিএএন দ্বারা পরিচিত) হলো বাংলাদেশের জাতীয় অলিম্পিক কমিটি। এই সংস্থাটির ১৯৭৯ সালে প্রতিষ্ঠিত হয়েছে; প্রতিষ্ঠার ১ বছর পর ১৯৮০ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর বাংলাদেশের ঢাকায় অবস্থিত।  বর্তমানে বাংলাদেশ অলিম্পিক সংস্থার সভাপতির দায়িত্ব পালন করছেন ওয়াকার-উজ-জামান, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সৈয়দ শহীদ রেজা।  ইতিহাস ১৯৭৯ সালে বাংলাদেশের বহু-ক্রীড়ার সর্বোচ্চ সংস্থা হিসেবে বাংলাদেশ অলিম্পিক সংস্থা প্রতিষ্ঠিত হয়েছে। হুসেইন মুহাম্মদ এরশাদ এই সংস্থার প্রথম সভাপতির দায়িত্ব পালন করেছেন, যিনি ১৯৭৯ হতে ১৯৯০ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় পাঁচ বছর পর বাংলাদেশ ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে বাংলাদেশ  তথ্যসূত্র  বহিঃসংযোগ     এএনওসিতে বাংলাদেশ অলিম্পিক সংস্থা   অলিম্পিডিয়ায় বাংলাদেশ অলিম্পিক সংস্থা   অলিম্পিক.কমে বাংলাদেশ অলিম্পিক সংস্থা   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে বাংলাদেশ বিষয়শ্রেণী:বাংলাদেশের ক্রীড়া পরিচালনা পরিষদ বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:১৯৭৯-এ প্রতিষ্ঠিত ক্রীড়া সংস্থা
নবজাতকের দুধ উৎপাদন ০ থেকে ১২ সপ্তাহ বয়সী প্রায় ৬% নবজাতকের মধ্যে ঘটে। বয়সসীমার মধ্যে, ০ থেকে ২ সপ্তাহ বয়সী শিশুদের মধ্যে সবচেয়ে বেশি ঘটনা দেখা গেছে। যাদের নবজাতকের দুধ উৎপাদন ছিল না তাদের তুলনায়, যেসব শিশুর স্তনের নলি বড় ছিল। Madlon-Kay DJ (March 1986). "'Witch's milk'. Galactorrhea in the newborn". American Journal of Diseases of Children. 140 (3): 252–253. doi:10.1001/archpedi.1986.02140170078035. PMID 3946357. একটি গবেষণায় দেখা গেছে, ৩৪ সপ্তাহের কম বয়সী গর্ভকালীন শিশুদের দুধ নিঃসরণ হয়নি। McKiernan JF, Hull D (July 1981). "Breast development in the newborn". Archives of Disease in Childhood. 56 (7): 525–529. doi:10.1136/adc.56.7.525. ISSN 0003-9888. PMC 1627340. PMID 7271286. নবজাতকের স্তন টিপলে জটিলতা তৈরি হয়; ম্যাস্টাইটিস এবং ফোড়ার মতো জটিলতাগুলি জড়িত।  নবজাতকের স্তন চেপে ধরার ফলেও সংক্রমণ হতে পারে। Raveenthiran V (2013-07-01). "Neonatal Mastauxe (Breast Enlargement of the Newborn)". Journal of Neonatal Surgery. 2 (3): 31. doi:10.47338/jns.v2.43 (inactive 1 July 2025). ISSN 2226-0439. PMC 4422278. PMID 26023451.{{cite journal}}: CS1 maint: DOI inactive as of July 2025 (link) Category:CS1 maint: DOI inactive as of July 2025 স্তনবৃন্ত থেকে রক্ত প্রায় সবসময়ই সৌম্য এবং প্রায়শই ডাক্ট একটেসিয়ার সাথে সম্পর্কিত; এটি কেবল তখনই পরীক্ষা করা উচিত যখন এটি একতরফা হয়। Weimann E (March 2003). "Clinical management of nipple discharge in neonates and children". Journal of Paediatrics and Child Health. 39 (2): 155–156. doi:10.1046/j.1440-1754.2003.00118.x. PMID 12603810. S2CID 34248317.  অন্য দেশে নবজাতকের দুধকে "ডাইনির দুধ" ডাকা হয়; নামটি প্রাচীন লোককাহিনী থেকে উদ্ভূত  এবং ধর্মীয় ও সাংস্কৃতিক ব্যাখ্যার সাথে সম্পর্কিত।
রেড কোলা হল একটি কার্বনেটেড কোমল পানীয় যা ফলের নির্যাস থেকে তৈরি করা হয় এবং এটি কোলা বাদাম স্বাদযুক্তও হতে পারে। রেড কোলা বিভিন্ন ফার্ম দ্বারা তৈরি করা হয় যার মধ্যে রয়েছে ডানস ফুড অ্যান্ড ড্রিংকস লিমিটেড দ্বারা পরিচালিত কারি'স, সোলরিপ এবং এজি বার।   নাম থাকা সত্ত্বেও, এটি স্বাদ বা চেহারা উভয়ই ঐতিহ্যগত কোলা পানীয়ের সাথে কোন সাদৃশ্য রাখে না। এটি উজ্জ্বল লাল রঙের এবং একটি অনন্য স্বাদ রয়েছে, কোলার তুলনায় উল্লেখযোগ্যভাবে তীক্ষ্ণ এবং একটি শক্তিশালী ফলের ভিত্তি রয়েছে।   তথ্যসূত্র   বিষয়শ্রেণী:স্কটল্যান্ডীয় পানীয় বিষয়শ্রেণী:কোলা
কোনার বাঁধ হল দামোদর ভ্যালি কর্পোরেশনের অধিনে নির্মিন চারটি বাঁধের মধ্যে একটি।এই বাঁধটি প্রকল্পের দ্বিতীয় বাঁধ হিসাবে নির্মিত হয় কোনার নদ এর উপর।বাঁধটি ১৯৫৫ সালে নির্মাণ সম্পূর্ণ হয়। বাঁধটির মোট দৈর্ঘ্য ৪৫৩৫ মিটার (৪.৫৩৫ কিলোমিটার) ও উচ্চতা ৪৮.৭৭ মিটার।বাঁধের জলধারাটির মোট আয়তন ২৭.৯২ বর্গ কিলোমিটার।  ডিভিসি-এর পরিকল্পনা ও বাঁধ নির্মাণ ১৯৪৩ সালে বাংলায় ভয়াবহ বন্যার কারণ ছিল দামোদর নদ ও তার উপনদী গুলি।এছাড়া প্রতিবছর দামোদর নদের নিম্ন অববাহিকায় বন্যা করন ছিল এই নদী গুলি।এই বন্যা নিবারন ও শুকনা মৌসুমে কৃষি কাজের জলের যোগানের জন্য যুক্তরাষ্ট্র-এর টেনেসি ভ্যালি কর্পোরেশন এর আদলে দামোদর ভ্যালি কর্পোরেশন নির্মাণ করে।দামোদর নদ এর অববাহিকায় প্রথম সমিক্ষার পর বলা হয় বন্যা নিবারন ও জল সেচের জন্য ৮ টি বাঁধ নির্মাণ করতে হবে।কিন্তু মাত্র ৪ টি বাঁধ ও একটি ব্যারেজ নির্মাণ করা হয় প্রথমে।এই বাঁধ ও ব্যারেজ গুলি হল- তিলাই,পানচেত,মাইথন,কোনার ও দুর্গাপুর ব্যারেজ।প্রথমে ১৯৫৩ সালে তিলাই বাঁধ ও ১৯৫৫ সালে কোনার বাঁধ এর নির্মাণ শেষ হয়।এর পর ১৯৫৭ ও ১৯৫৯ সালে যথাক্রমে মাইথন বাঁধ ও পানচেত বাঁধের নির্মাণ কাজ শেষ হয়।  তথ্যসূত্র  বিষয়শ্রেণী:ভারতের বাঁধ বিষয়শ্রেণী:হাজারিবাগ জেলা বিষয়শ্রেণী:২০শ শতাব্দীতে ভারতের স্থাপত্য
থাম্ব|কাকচিং খুনো বাজার কাকচিং খুনৌ () ভারতের মণিপুর রাজ্যের থৌবাল জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কাকচিং খুনৌ শহরের জনসংখ্যা হল ৯৩১৪ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে কাকচিং খুনৌ এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মণিপুরের শহর ও নগর
আখতার উদ্দিন আহমদ পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।   জীবনী  আখতার উদ্দিন আহমদ ১৯৩০ সালে ব্রিটিশ ভারতের বেঙ্গল প্রেসিডেন্সির বাকেরগঞ্জ জেলার ঝালকাঠি থানার নবগ্রামে জন্মগ্রহণ করেন। সরকারি ব্রজমোহন কলেজ থেকে স্নাতক সম্মান লাভের পর তিনি ঢাকা বিশ্ববিদ্যালয়ে ভর্তি হন। সেখানে ১৯৫২ সালে রাষ্ট্রবিজ্ঞানে স্নাতকোত্তর অর্জন ও পাকিস্তান গণপরিষদের সদস্য হওয়ার বছর থেকে ১৯৫৪ সালে আইনে স্নাতকোত্তর লাভ করা পর্যন্ত সময়কালে তিনি পূর্ব পাকিস্তান মুসলিম ছাত্রলীগের সভাপতি ছিলেন। ১৯৫৮ সালে তিনি ব্রিটেন থেকে ব্যারিস্টার হয়ে দেশে ফিরে এসে ঢাকা হাইকোর্টে আইনজীবী হিসেবে কাজ শুরু করেন। তিনি বাকেরগঞ্জ-৪ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন। তিনি কনভেনশন মুসলিম লীগের রাজনীতিবিদ ছিলেন এবং এর সহ-সভাপতি হওয়ার পাশাপাশি পাকিস্তান কৃষক শ্রমিক কনফেডারেশনের সভাপতিও ছিলেন। ১৯৭১ সালে বাংলাদেশের স্বাধীনতা যুদ্ধ চলাকালে তাকে পূর্ব পাকিস্তানের মালেক মন্ত্রিসভার বাণিজ্য ও শিল্প মন্ত্রী বানানো হয়। বাংলাদেশের স্বাধীনতার পর ২৪ ডিসেম্বর ১৯৭১ সালে যুদ্ধের সময় পাকিস্তানকে সহযোগিতা করার জন্য বাংলাদেশ সরকার তাকে গ্রেফতার করেছিল। ৩০ নভেম্বর ১৯৭৩ সালে বাংলাদেশ সরকার মন্ত্রিসভার আটক সদস্যদের প্রতি সাধারণ ক্ষমা ঘোষণা করায় তিনি মুক্তি পেয়েছিলেন। পরবর্তীতে তিনি সৌদি আরবে চলে যান এবং সেখানে সৌদিয়ার আইন উপদেষ্টা হিসেবে কাজ করতে শুরু করেন।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:বাংলাদেশী আইনজীবী বিষয়শ্রেণী:সৌদি আরবে প্রবাসী বিষয়শ্রেণী:পূর্ব পাকিস্তানের মন্ত্রী বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ঝালকাঠি সদর উপজেলার ব্যক্তি বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:লিংকনস ইনের সদস্য বিষয়শ্রেণী:পাকিস্তান মুসলিম লীগের রাজনীতিবিদ বিষয়শ্রেণী:ঝালকাঠি জেলার রাজনীতিবিদ বিষয়শ্রেণী:ঝালকাঠি জেলার আইনজীবী বিষয়শ্রেণী:পাকিস্তানি ব্যারিস্টার বিষয়শ্রেণী:বাংলাদেশী ব্যারিস্টার
তিরুনিন্দ্রবুর দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকে অবস্থিত একটি আবাসিক অঞ্চল। লোকালয়টি চেন্নাই মহানগর অঞ্চলের পশ্চিম দিকের একটি লোকালয়‌। এটি চেন্নাই সেন্ট্রাল থেকে ২৯ কিলোমিটার পশ্চিমে অবস্থিত। লোকালয়ে রয়েছে তিরুনিন্দ্রবুর রেলওয়ে স্টেশন, এছাড়াও তিরুনিন্দ্রবুর হ্রদ এখানকার অন্যতম আকর্ষণ যা আশেপাশের অঞ্চলের জলের চাহিদা পূরণ করে।  জনতত্ত্ব  ২০১১ খ্রিস্টাব্দে ভারতের জনগণনা অনুসারে তিরুনিন্দ্রবুর শহরের জনসংখ্যা ছিল ৩৭,০৯৫ জন, যেখানে পুরুষ ১৮,৪০০ জন ও নারী ১৮,৬৯৫ জন অর্থাৎ প্রতি হাজার পুরুষে ১,০১৬ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৩,৩৬৩ জন যেখানে শিশুপুত্র সংখ্যা ১,৬৮০ জন এবং শিশুকন্যা সংখ্যা ১,৬৮৩ জন। জনসংখ্যা অনুপাতে শিশু ৯.০৭ শতাংশ। শহরটির সাক্ষরতার হার ছিল ৯২.২৬ শতাংশ যেখানে পুরুষ সাক্ষরতার হার ৯৫.৯৭ শতাংশ ও নারী সাক্ষরতার হার ৮৮.৬১ শতাংশ। শহরে মোট পরিবার সংখ্যা ৯,৪২৫ টি।https://www.census2011.co.in/data/town/803324-thirunindravur-tamil-nadu.html  সড়ক পথ বণ্ডলুর ও এন্নোরকে সংযোগকারী বহিঃস্থ চক্রপথ তিরুনিন্দ্রবুরের ওপর দিয়ে বিস্তৃত৷ চেন্নাই-তিরুভেলুর মহাসড়কও এখান দিয়ে দীর্ঘায়িত যা বর্তমানে ২০৫ নং জাতীয় সড়কের অভিধা পেয়েছে৷ এছাড়াও শহরের অন্যান্য রাস্তা সংযোগের মাধ্যমে সহজেই তাম্বরম, পুন্তমল্লী, চেন্নাই আন্তর্জাতিক বিমানবন্দর যাওয়া যায়৷ তামিলনাড়ুর রাজ্য সরকারের মহাসড়ক দপ্তর ২০১৩ খ্রীষ্টাব্দের চৌঠা অক্টোবর তারিখে চেন্নাই থেকে তিরুতণিগামী মহাসড়ককে ১৬৮ কোটি ভারতীয় মুদ্রা ব্যয়ে 6 লেন বিশিষ্ট করার সিদ্ধান্ত নিয়েছে। এই রাস্তাটিও এই লোকালয়ের ওপর দিয়ে বিস্তৃত, প্রথম পর্যায়ে সড়কটিকে চার লেন বিশিষ্ট করার কাজ এবং পরবর্তী পর্যায়ের জন্য জমি অধিগ্রহণের কাজ চলছে।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উল্লেখযোগ্যতা নির্ধারণের জন্য যথেষ্ট তথ্য ও তথ্যসূত্র নেই। রিয়াজ (আলাপ) ১৪:৪৯, ৬ আগস্ট ২০২২ (ইউটিসি) শালমারা উচ্চ বিদ্যালয়   – (অপসারণের প্রস্তাবনা দেখুনলগ দেখুন) () WP:NSCHOOL বা WP:GNG অনুযায়ী উল্লেখযোগ্য শিক্ষা প্রতিষ্ঠান নয় —শাকিল (আলাপ · অবদান) ২০:২৩, ৩০ জুলাই ২০২২ (ইউটিসি)   প্রস্তাবনা অনুসারে  -- Deloar Akram (আলাপ • অবদান • লগ) ১৬:৫৫, ৩১ জুলাই ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|right|দীঘলীপুখুরী দীঘলীপুখুরী অসমের ব্রহ্মপুত্র নদীর পারে গুয়াহাটীতে অবস্থিত একটা আয়তাকার কৃত্রিম পুকুর। এই পুকুরের প্ৰায় আধ-মাইল দৈর্ঘ্যের জন্য এর নাম দীঘলীপুখুরী হয়েছে বলে জানা যায়। গুয়াহাটীতে অবস্থিত ঐতিহাসিক পুকুরসমূহের ভিতর এটিই অন্যতম। ইতিহাস  লোকপ্ৰবাদ অনুসারে, দীঘলীপুখুরী আসলে প্রাগজ্যোতিষপুরের রাজা ভগদত্ত ব্রহ্মপুত্র থেকে একটা খাল খনন করে সৃষ্টি করেছিলেন। প্রবাদ অনুসারে ভগদত্ত কন্যা দীঘলীর নামে খনন করেছিলেন। পরবর্তীকালে কামরূপের ও কামতার মহারাজাগণ যুদ্ধের জন্য ব্যবহার করেছিলেন। তথ্য অনুসারে, দীঘলীপুখুরী ব্রহ্মপুত্রের মূল নদীর সাথে একটা খাল সংযুক্ত হয়েছিল। পরবর্তীকালে আহোমরা এই পুকুর নৌকা চলাচল ও নৌকা বন্দরের মাধ্যম হিসাবে ব্যবহার করেছিলেন বলে জানতে পারা যায়।  সময়ের সাথে সাথে এই পুকুরের ব্রহ্মপুত্রের সাথে সংযোগ বিচ্ছিন্ন হয়ে যায়। ব্রিটিশ শাসনকালে এই পুকুরের উত্তরভাগের কিছু অংশ বুজিয়ে ফেলা হয়। বর্তমান এই অংশে গুয়াহাটী উচ্চ ন্যায়ালয়ের নির্মাণ করা হয়। এই পুকুরকে কেন্দ্র করে পরে পার্ক নির্মাণ করা হয়। বৰ্তমান এটি একটি পর্যটন কেন্দ্র। এখানে সময়ে সময়ে সাংস্কৃতিক অনুষ্ঠান তথা বিভিন্ন সামাজিক কর্মসূচী নেওয়া হয়।  ভৌগোলিক অবস্থান দীঘলীপুখুরীর চারপাশে বিভিন্ন শিক্ষাপ্রতিষ্ঠান যেমন কটন কলেজ, সন্দিকৈ বালিকা মহাবিদ্যালয় ইত্যাদি অবস্থিত। তদুপরি এর চারপাশে থাকা অন্যান্য কয়েকটি উল্লেখযোগ্য প্রতিষ্ঠান হচ্ছে আসাম রাজ্যিক সংগ্রহালয়, রবীন্দ্রভবন, রাজ্যিক গ্রন্থাগার, কর্মবীর নবীন চন্দ্র বরদলৈ অধ্যয়ন কক্ষ (কার্জন হল), গুয়াহাটী রাজ্যিক সংগ্রহালয়।  তথ্যসূত্র  বিষয়শ্রেণী:আসামের দর্শনীয় স্থান বিষয়শ্রেণী:গুয়াহাটি
উত্তর আয়ারল্যান্ড সমাবেশ (;  ), প্রায়শই স্টর্মন্ট নামে পরিচিত উত্তর আয়ারল্যান্ডের বিবর্তিত আইনসভা। যুক্তরাজ্যের সংসদে সুস্পষ্টভাবে সংরক্ষিত নয় এমন বিস্তৃত এলাকায় আইন প্রণয়ন করার এবং উত্তর আয়ারল্যান্ডের নির্বাহী নিয়োগ করার ক্ষমতা রয়েছে। এটি বেলফাস্টের স্টর্মন্টের সংসদ ভবনে বসে।  বিধানসভা হল একটি এককক্ষ বিশিষ্ট, গণতান্ত্রিকভাবে নির্বাচিত সংস্থা যা ৯০ জন সদস্যের সমন্বয়ে গঠিত After the March 2017 elections, previously 108. যারা আইনসভার সদস্য (এমএলএ) নামে পরিচিত। সদস্যরা আনুপাতিক প্রতিনিধিত্বের একক হস্তান্তরযোগ্য ভোট ফর্মের (STV-PR) অধীনে নির্বাচিত হন। পালাক্রমে উত্তর আয়ারল্যান্ডের সবচেয়ে বড় ভোটিং ব্লক, ব্রিটিশ ইউনিয়নবাদী এবং আইরিশ জাতীয়তাবাদীরা, উভয়েই এই অঞ্চল পরিচালনায় অংশগ্রহণ করে তা নিশ্চিত করার জন্য অ্যাসেম্বলি ডি'হন্ড্ট পদ্ধতির অধীনে ক্ষমতা ভাগাভাগির নীতি ব্যবহার করে উত্তর আয়ারল্যান্ডের কার্যনির্বাহী দলের বেশিরভাগ মন্ত্রীদের নির্বাচন করে। অ্যাসেম্বলির স্থায়ী আদেশগুলি কিছু বিতর্কিত গতির জন্য অনুমতি দেয় যাতে একটি ক্রস-সম্প্রদায় ভোটের প্রয়োজন হয়; সদস্যদের সামগ্রিক সংখ্যাগরিষ্ঠের সমর্থনের প্রয়োজন ছাড়াও, এই জাতীয় ভোটগুলি পাস করার জন্য উভয় ব্লকের মধ্যে সংখ্যাগরিষ্ঠ দ্বারা সমর্থিত হতে হবে।  ১৯৯৭ সালের গুড ফ্রাইডে চুক্তির অধীনে গঠিত দুটি "পারস্পরিক আন্তঃনির্ভরশীল" প্রতিষ্ঠানগুলির মধ্যে একটি হল বিধানসভা, অন্যটি হল আয়ারল্যান্ড প্রজাতন্ত্রের সাথে উত্তর/দক্ষিণ মন্ত্রী পরিষদ। এই চুক্তির লক্ষ্য ছিল উত্তর আয়ারল্যান্ডের সহিংস ৩০ বছরের ঝামেলার অবসান ঘটানো। ১৯৯৮ সালের জুন মাসে প্রথম বিধানসভা নির্বাচন অনুষ্ঠিত হয়েছিল।   তথ্যসূত্র    বহিঃসংযোগ     The St Andrews' Agreement The latest attempt to restore devolution to Northern Ireland.  Northern Ireland Act 1998 – Full text.  Standing Orders of the Northern Ireland Assembly – HTML and PDF versions available on the Northern Ireland Assembly.  Northern Ireland Assembly awards outsourcing contract, brayleinobroadskill.co.uk; accessed 14 May 2016. website.    বিষয়শ্রেণী:এক কক্ষবিশিষ্ট আইনসভা বিষয়শ্রেণী:দেশ অনুযায়ী সংসদ বিষয়শ্রেণী:উত্তর আয়ারল্যান্ডের রাজনীতি
থাম্ব|ম্যাডিসন স্কয়ার গার্ডেনের বাইরের দৃশ্য মেডিসন স্কোয়ার গার্ডেন দি গার্ডেন নামে পরিচিত এটি হচ্ছে নিউ ইয়র্ক শহরের একটি বিখ্যাত ক্রীড়াকেন্দ্র। এর কিছু মূল তথ্য নিচে দেয়া হলো-   অবস্থান : ৪ পেনসিলভ্যানিয়া প্লাজা, নিউ ইয়র্ক সিটি, নিউ ইয়র্ক ১০০০১  উদ্বোধন : ১৯৬৮ সাল  মালিক ও অপারেটর : কেবলভিশন (মেডিসন স্কোয়ার গার্ডেন নেটওয়ার্ক)  নির্মাণ ব্যয় : ১২৩ মিলিয়ন মার্কিন ডলার  স্থপতি : চার্লস লাকম্যান এসোসিয়েটস ও এলারবী বেকেট  ফ্র্যাঞ্চাইজ ভাড়াটে :  নিউ ইয়র্ক নিকস্ ( এন.বি.এ)  নিউ ইয়র্ক লিবার্টি (ডব্লিউ.এন.বি.এ)  নিউ ইয়র্ক রেঞ্জার্স (এন.এইচ.এল)  নিউ ইয়র্ক এক্সপানশান ( এন.এল.এল)   তথ্য উৎস:   বিষয়শ্রেণী:নিউইয়র্ক বিষয়শ্রেণী:ডাব্লিউডাব্লিউই
থাম্ব|১৯৫১ সালের হিসাবে ভারতীয় প্রশাসনিক বিভাগ ১৯৫২ সালের ২৭ মার্চ আসাম বিধানসভার নির্বাচন অনুষ্ঠিত হয়। এই নির্বাচনটি আনুষ্ঠানিকভাবে ১৯৫১ সালের আসাম বিধানসভা নির্বাচন নামে পরিচিত ছিল। তবে বিলম্বের কারণে ১৯৫২ সালের প্রথম দিক পর্যন্ত প্রকৃত ভোটগ্রহণ অনুষ্ঠিত হয়নি।   নির্বাচনী এলাকা  ১৯৫২ সালের আসাম বিধানসভায় ৮১টি একক সদস্যের নির্বাচনী এলাকা এবং ১৩টি দ্বি-সদস্যের নির্বাচনী এলাকা ছিল। মোট ৫৯০টি মনোনয়নপত্র দাখিল করা হয়েছিল, যার মধ্যে ৬১টি বাতিল করা হয়েছিল এবং ৭৪ জন তাদের মনোনয়নপত্র প্রত্যাহার করেছিলেন। সুতরাং আসামের প্রথম বিধানসভা নির্বাচনে মোট ৪৫৫ জন প্রার্থী প্রতিদ্বন্দ্বিতা করেছিলেন।   রাজনৈতিক দলসমূহ  ৯টি জাতীয় দল এবং ১০টি নিবন্ধিত অস্বীকৃত দল বিধানসভা নির্বাচনে অংশ নিয়েছিল। ভারতীয় জাতীয় কংগ্রেস ৯২টি আসনে প্রতিদ্বন্দ্বিতা করে এবং এর মধ্যে ৭৬টিতে জয়লাভ করে। স্বতন্ত্র প্রার্থীরা ১৪টি আসনে জয়লাভ করলেও অন্য কোনও দল দ্বি-অঙ্কের আসন অতিক্রম করতে পারেনি।   ফলাফল   |- !colspan=10|File:India Assam Legislative Assembly 1952.svg |- style="background-color:#E9E9E9; text-align:center;" ! class="unsortable" | ! রাজনৈতিক দল !! পতাকা !! প্রতিদ্বন্দ্বিতাকারী  আসন সংখ্যা !! বিজয়ী !! আসন  শতাংশ !! ভোট সংখ্যা !! ভোট শতাংশ |- style="background: #90EE90;" |  | style="text-align:left;" |ভারতীয় জাতীয় কংগ্রেস | 70px | ৯২ || ৭৬ || ৭২.৩৮ || ১০,৬৪,৮৫০ || ৪৩.৪৮ |- |  | style="text-align:left;" |সমাজতান্ত্রিক দল | | ৬১ || ৪ || ৩.৮১ || ৩,২৫,৬৯০ || ১৩.৩০ |- |  | style="text-align:left;" |কিষাণ মজদুর প্রজা পার্টি | | ৪০ || ১ || ০.৯৫ || ১,৪৬,৭৯২ || ৫.৯৯ |- |  | style="text-align:left;" |ভারতের কমিউনিস্ট পার্টি | 70px | ১৮ || ১ || ০.৯৫ || ৬৯,৪৩১ || ২.৮৪ |- | | style="text-align:left;" |গারো ন্যাশনাল কাউন্সিল | | ৪ || ৩ || ২.৮৬ || ১৪,৫৭৭ || ০.৬০ |- | | style="text-align:left;" |খাসি-জয়ন্তিয়া দরবার | | ৪ || ১ || ০.৯৫ || ২৪,২৪৮ || ০.৯৯ |- | | style="text-align:left;" |অল পিপলস পার্টি (আসাম) | | ৩ || ১ || ০.৯৫ || ১৪,৯৩০ || ০.৬১ |- | | style="text-align:left;" |মিজো ইউনিয়ন | | ৩ || ৩ || ২.৮৬ || ২৯,১০৪ || ১.১৯ |- | | style="text-align:left;" |খাসি জয়ন্তিয়া ফেডারেটেড স্টেট ন্যাশনাল কনফারেন্স | | ১ || ১ || ০.৯৫ || ৯,৪৪১ || ০.৩৯ |- |  | | ২১৩ || ১৪ || ১৩.৩৩ || ৬,৯৩,৯০৮ || ২৮.৩৪ |- class="unsortable" style="background-color:#E9E9E9" ! colspan = 3| মোট আসন ! ১০৫ !! style="text-align:center;" |ভোটার সংখ্যা !! ৪৯,৫৫,৩৯০ !! style="text-align:center;" |ভোটার উপস্থিতি !! ২৪,৪৮,৮৯০ (৪৯.৪২%) |}   তথ্যসূত্র   বিষয়শ্রেণী:আসাম বিধানসভা নির্বাচন বিষয়শ্রেণী:১৯৫২-এ ভারতে রাজ্য বিধানসভা নির্বাচন
মুক্তিযুদ্ধে একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি ১৯৭১ সালের মুক্তিযুদ্ধের সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০১৩ সালে তৎকালীন সমাজকল্যাণ মন্ত্রী এনামুল হক মোস্তফা শহীদকে প্রথমবারের মতো “মুক্তিযুদ্ধে একুশে পদক” প্রদান করা হয়।   আরও দেখুন   একুশে পদক;  মুক্তিযুদ্ধে একুশে পদক বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:একুশে পদক
লালমনিরহাট পৌরসভা বাংলাদেশের লালমনিরহাট জেলার লালমনিরহাট সদর উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা   প্রশাসনিক এলাকা	 ওয়ার্ডঃ ০৯টি   আয়তন ও জনসংখ্যা  মোট আয়তনঃ ১২৪৭.৩৭ বর্গ কি.মি. 'মোট জনসংখ্যাঃ ৬৭,১৩৫ জন   শিক্ষার হার ও শিক্ষা প্রতিষ্ঠান   শিক্ষার হারঃ''' ৬৭%   শিক্ষা প্রতিষ্ঠান  লালমনিরহাট সরকারি কলেজ  লালমনিরহাট নেছারিয়া কামিল মাদরাসা  কবি শেখ ফজলুল করিম সরকারি মহিলা কলেজ।  লালমনিরহাট সরকারি উচ্চ বিদ্যালয়  লালমনিরহাট সরকারি বালিকা উচ্চ  বিদ্যালয়  বাংলাদেশ রেলওয়ে চিলড্রেন পার্ক উচ্চ বিদ্যালয়,লালমনিরহাট  বত্রিশ হাজারী উচ্চ  বিদ্যালয়   আরও দেখুন  লালমনিরহাট সদর উপজেলা লালমনিরহাট জেলা রংপুর বিভাগ   তথ্যসূত্র   বিষয়শ্রেণী:লালমনিরহাট জেলার পৌরসভা